Diari Oficial de la Generalitat Valenciana


Sumari del DOGV 8579, del 27-06-2019 (2019/5413)

Notificació de la sentència dictada en el procediment ordinari número 384/2017.
-------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5413


Organisme emissor
:   Jutjat de Primera Instància Número 4 de Requena

Tipus de document
:   Edicte

Notificació de la sentència dictada en el procediment ordinari número 384/2017.  
  
 [2019/5413]  
Demandant: Bankia, SA.  
Procurador: José Antonio Navas González.  
Demandats: José María Martínez Salvador, Isabelle Magalil Jeanne Franço Breton, Manuel Martínez Magdalena i Antonia Salvador González.  
En aquest procediment ordinari número 384/2017 seguit a instàncies de Bankia, SA, contra Antonia Salvador González, Manuel Martínez Magdalena, Isabelle Magalil Jeanne Franço Breton i José María Martínez Salvador, s'ha dictat una sentència que té l'encapçalament i dispositiva, literalment, com segueix:  
  
«Sentència número 90/2018  
Requena, 16 de maig de 2018  
David Cabrera Gutiérrez, magistrat titular del Jutjat de Primera Instància i Instrucció número 4 de Requena i partit, he vist aquestes actuacions de judici ordinari número 384/2017, seguides davant d'aquest jutjat a instàncies de l'entitat Bankia, SA, representada pel procurador senyor Navas González i assistida per la lletrada senyora Vanaclocha, contra José María Martínez Salvador, Isabelle Magali Jeanne-Franço Breton, Manuel Martínez Magdalena i Antonia Salvador González, tots ells en situació processal de rebel·lia; en l'exercici d'una acció declarativa i de reclamació d'una quantitat:  
Dispositiva  
Estime, en la major part, la demanda presentada pel procurador senyor Navas González, en nom i representació de l'entitat Bankia, SA, contra José María Martínez Salvador, Isabelle Magali Jeanne-Franço Breton, Manuel Martínez Magdalena i Antonia Salvador González i ordene el següent:  
- Declare el venciment anticipat de l'obligació total de pagament del contracte de crèdit amb garantia hipotecària que van signar les parts en data 11 de desembre de 2001.  
- Condemne els demandats a pagar solidàriament la totalitat de les quantitats degudes a l'actora per principal, així com els interessos ordinaris i moratoris generats fins a la data de la interposició de la demanda, que pugen a 53.437,71 euros, així com als interessos moratoris pactats des del 5 de juny de 2015 fins a fer el pagament complet de les quantitats degudes a l'actora.  
- Condemne solidàriament els demandats a pagar les costes processals.  
Contra aquesta sentència es pot interposar un recurs d'apel·lació, que cal interposar en el termini de 20 dies des que siga notificada. De conformitat amb el que es disposa en la disposició addicional 15a de la Llei orgànica del poder judicial, introduïda per la Llei orgànica 1/2009 de 3 de novembre, per a admetre a tràmit el recurs d'apel·lació serà un requisit imprescindible que, en interposar-lo, s'haja consignat a l'entitat Banco Santander, i en el «Compte de depòsits i consignacions» d'aquest jutjat i procediment, la suma de cinquanta euros (50 €).  
Igualment, per a presentar un recurs d'apel·lació, caldrà haver pagat amb caràcter previ la taxa judicial estatal que estableixen els articles 2, apartat e), 5, apartat f), 6, 7 i 8 de la Llei 10/2012, de 20 de novembre (BOE 21.11.2012), mitjançant el model 696 que estableix l'Ordre HAP/2662/2012, de 13 de desembre (BOE 15.12.2012).  
Així, aquesta és la meua sentència, que pronuncie, mane i signe David Cabrera Gutiérrez, magistrat titular del Jutjat de Primera Instància i Instrucció número 4 de Requena i partit.»  
La publicació de la sentència es va efectuar el mateix dia que es va dictar.  
I atés que aquest demandat, José María Martínez Salvador, Isabelle Magalil Jeanne-Franço Breton, Manuel Martínez Magdalena i Antonia Salvador González, en parador ignorat, expedisc aquest edicte a fi que li valga de notificació de forma deguda.  
  
Requena, 9 de maig de 2019.- La lletrada de l'Administració de justícia: Elia Domingo Barberá.